Súradnice: 48°35′36″S 20°52′24″V﻿ / ﻿48,5933°S 20,8734°V﻿ / 48.5933; 20.8734

**Zádielsky náhon** je potok v regióne Košický región na území obcí Dvorníky-Včeláre a Turňa nad Bodvou v okrese Košice-okolie v Košickom kraji. Je ľavostranným prítokom vodného toku Hájsky potok a má dĺžku 4,1 km. Je vodným tokom VII. rádu.

Zdrojnica
---------

Začína sa v 206 m n. m. na východnom okraji intravilánu obce Dvorníky-Včeláre v časti obce *Dvorníky*. Patrí do okresu Košice-okolie v Košickom kraji a nachádza sa v geomorfologickom celku Slovenský kras v geomorfologickom podcelku Turnianska kotlina.

Opis toku
---------

Od zdrojnice tečie severovýchodným smerom do poľnohospodárskeho extravilánu, v 200 m n. m. priteká na obecnú hranicu medzi obcami Dvorníky-Včeláre a Zádiel a sleduje túto hranicu až po trojchotárnik obcí Dvorníky-Včeláre, Zádiel a Turňa nad Bodvou v 197 m n. m. od trojchotárnika sleduje obecnú hranicu medzi obcami Zádiel a Dvorníky-Včeláre až po 196 m n. m. kde túto hranicu opúšťa v smere severovýchodovýchod lemovaný pásom príbrežnej vegetácie územím poľnohospodárskeho extravilánu, ľavým brehom obmýva juhovýchodné svahy vrchu *Strážne* s 267 m n. m. v 190 m n. m. mení smer na juhovýchod, v 190 m n. m. na severozápadnom okraji intravilánu obce Turňa nad Bodvou v 183 m n. m. vteká do vodnej nádrže *Turniansky rybník*, v 182 m n. m. opúšťa *Turniansky rybník*, vteká do intravilánu obce Turňa nad Bodvou a v 172 m n. m. na južnom okraji *Vodnej ulice* pri kanalizačnej čističke odpadových vôd ústi do Hájskeho potoka ako jeho ľavostranný prítok. Vodný tok Hájsky potok je ďalej prítokom Turne.
Vodný tok *Zádielsky náhon* nemá významnejšie prítoky.

Pôvod názvu
-----------

Vodný tok *Zádielsky náhon* na území obcí Dvorníky-Včeláre a Turňa nad Bodvou má pôvod v názve obce Zádiel, po obecnej hranici ktorej krátkym úsekom preteká. Z toponyma Zádiel rozšírením o formant *-sky* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *náhon* v podobe *Zádielsky náhon* ako súčasť veľmi početnej skupiny názvov v slovenskej toponymii, najmä hydronymii. 

Názov vodného toku *Zádielsky náhon* bol štandardizovaný v roku 1990.
V priestore slovenskej hydronymie potokov hydronymum *Zádielsky náhon* je jedinečným hydronymom (február 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-02-27.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-02-25]
3. ↑  Priebeh vodného toku Zádielsky náhon v Základnej báze údajov geografického informačného systému ZB GIS. Dostupné on-line na  [cit. 2022-03-12].
4. ↑  Názvy vrchov a dolín Slovenskej socialistickej republiky A 6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 7, 28, 191. 079-902-87
5. ↑  Geografické názvy okresov Košice-mesto a Košice-vidiek A13. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-98/1990 z 8.2.1990. 133 s. S. 89, 90, 97, 122, 127. ISBN 80-85164-99-X
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 26, 133, 134, 135.
7. ↑  Geografické názvy okresov Košice-mesto a Košice-vidiek A13. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-98/1990 z 8.2.1990. 133 s. S. 89, 90, 97, 122, 127. ISBN 80-85164-99-X

| * z
* d
* u
Vodné toky v povodí **Turne** |
| --- |
| *Turňa* → *Bodva* → *Slaná* → *Tisa* → *Dunaj* |
| Vodné toky | Baksovský potok · Bazínsky potok · Hájsky potok · Hrušovský potok · Chotárny potok (prítok Turne, Hrušov) · Blatný potok (prítok Turne) · Sobotiskový potok · Šajbový potok · **Turňa** · Vápenný potok · Zádielsky náhon · Zadný potok |
| Vodné plochy | Hrhovské rybníky · Hrušovské rybníky · Turniansky rybník |
| vodopády | Hájske vodopády |